गायिका मेलिना राईले दुई वर्षअघि बेलायत तथा युरोपका कन्सर्टबाट करिब दुई महिनाको अवधिमै झन्डै १ करोड रुपैयाँ पारिश्रमिक प्राप्त गरेको प्रसंग सांगीतिक क्षेत्रमा चर्चाको विषय भएको थियो । पाश्र्व गायन तथा सुगम संगीतका केही गीत लोकप्रिय भएपछि मेलिनाको व्यस्तता ह्वात्तै बढ्यो । आजको मितिमा मेलिना राई नेपालकी महँगा गायिकाहरूमध्ये एक हुन् । स्वदेशका कन्सर्टमा उनी ५० हजार रुपैयाँ पारिश्रमिक लिन्छिन् भने विदेशका कन्सर्टमा २ देखि ५ लाख रुपैयाँसम्म बुझ्छिन् ।
